google/wiki40b huggingface dataset:
Den socialdemokratiske Forening

Den Socialdemokratiske Forening er en sosialdemokratisk organisasjon som ble stiftet av Christian Holtermann Knudsen i daværende Christiania 1. mars 1885 i Akers Konsertsalong (Centralteatret) i Akersgata. Foreningen regner som forløperen til Arbeiderpartiet, og det er mulig å se på 1. mars 1885 som den «egentlige» stiftelsesdatoen for arbeiderbevegelsens parti i Norge, snarere enn grunnleggingen i Arendal 22. august 1887. Grunnleggeren Christian Holtermann Knudsen inviterte til dannelsen av «en socialdemokratisk forening for Norge».
Av de ni punktene på programmet stod allmen stemmerett og normalarbeidsdag øverst. Vel 100 personer deltok på møtet. Foreningens lover og styre ble valgt 20. mars. Første leder ble Christian Holtermann Knudsen, som samtidig var redaktør av den nyetablerte arbeideravisa Vort Arbeide. Møtet vedtok samtidig at foreningens viktigste arbeid nettopp var å få utgitt denne avisa, som Knudsen hadde etablert året før. Knudsen gav avisa til foreningen 1. april.
Foreningens prinsipp-program var hentet fra Danmark, som igjen hadde hentet det fra det tyske Gothaprogrammet. Et av foreningens andre ledende medlemmer var Knudsens nære venn Carl Jeppesen, som overtok som foreningens leder etter Knudsen i 1886.
Alt 17. mai 1886 stilte 700 mennesker seg bak foreningens fane «Frihet! Likhed! Broderskab» og dobbelt så mange hørte Knudsens tale for dagen.
21. og 22. august 1887 var foreningen en av stiftense av det nye partiet Det norske Arbeiderparti i godtemplarlokalet ved Ormtjern utenfor Arendal. Sju av de 29 representantene kom fra foreningen, deriblant Christian Holtermann Knudsen og Carl Jeppesen, begge skulle få fremtredende posisjoner i partiet og ble partiledere.
Den Socialdemokratiske Forening eksisterer fremdeles som en forumsforening i Oslo Arbeiderparti. Leder er Helén Ingrid Andreassen (2018).
Karantenedireksjonen

Karantenedireksjonen ble opprettet ved plakat 19.10.1804 og omfattet Danmark, Norge og hertugdømmene. Karantenevesenet hørte tidligere inn under Danske kanselli. Direksjonen som besto av medlemmer fra en rekke kollegier, hadde forestillingsrett til Kongen og var overbestyrelse for de lokale karantenekommisjonene i byene.
Ann Arbor

Historie

Byen ble grunnlagt i 1824 av eiendomsspekulantene John Allen og Elisha Rumsey. I 1827 ble byen administrasjonssentrum i fylket. I 1836 ville byen gi delstatsregjeringen områder da delstatshovedstaden skulle flyttes bort fra Detroit, men Lansing ble heller valgt som ny hovedstad. Landområdet tilfalt heller University of Michigan året etter.
Etter at jernbanen kom til byen i 1839 gikk byen inn i en periode med kraftig vekst. Ann Arbor fikk bystatus i 1851.
I etterkrigstiden har Ann Arbor blitt en venstreorientert høyborg. President John F. Kennedy presenterte planene sine om Fredskorpset her i 1960, og i 1964 offentliggjorde Lyndon B. Johnson planene sine om et «Great Society». Motstanden mot Vietnamkrigen var stor i byen, med mange aksjoner med sivil ulydighet.
Muye

Muye (kinesisk: 牧野区; pinyin: Mùyě Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.
Arealet er på 80 km² og teller ca. 300.000 innbyggere (2004).
Slaget ved Muye ble utkjempet her, muligens i 1046 f.Kr.
Irokesiske folk

De irokesiske folk eller Nadouek utgørrs av de nordamerikanska urfolksbefolkninger som talte et irokesisk språk.
Amymoma

Utseende

En liten, brunsvart trebukk med lange, tynne antenner. Antennene er minst dobbelt så lange som kroppen, i spissen hvite. Kroppen er temmelig jevnbred, pronotum sylindrisk uten pigger på sidene. Pronotum har hvite sidestriper. Dekkvingene har to rette, gulhvite tverrbånd, det første ved roten og det andre nær midten. I tillegg er spissene hvite.

Utbredelse

Arten lever på Borneo.
Floronia bucculenta

Utseende

Floronia bucculenta er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Floronia bucculenta er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Clubiona neglecta

Utseende

Clubiona neglecta er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Herstad (Nøtterøy)

Herstad er en grunnkrets og et tettbebygd område sentralt på Nøtterøy i Færder kommune, ca. tre kilometer sør for Tønsberg sentrum. Grunnkretsen Herstad har 1126 innbyggere (2010).
Navnet skrives i Rødeboken i Hægrastodom; og 1575 Herrestadt, ca. 1655 Heyerstad, Heigerstad, 1708 Heirestad, senere Hærstad eller Herstad. Den opprinnelige  skriftform må ha vært Hegrastadir, men betydningen av første ledd er ikke sikkert fastslått; det gjettes på fuglenavnet hegre, brukt som mannsnavn eller tilnavn. Herstad var sannsynligvis en egen gård i middelalderen, men var senere underbruk under Nøtterøy prestegård.
Herstad skole er en barneskole beliggende på Herstad.
Emas nasjonalpark

Emas nasjonalpark (Portugisisk: Parque Nacional das Emas) er en nasjonalpark i Brasil og er på UNESCOs verdensarvliste. Parken ligger mellom delstatene Goiás og Mato Grosso do Sul.
Vitjaz Tsjekhov

HK Vitjaz Tsjekhov (russisk: Витязь Чехов er en russisk ishockeyklubb fra Tsjekhov i Moskva oblast. Den spiller i KHL. Klubben ble dannet i 1996.
Egen inngang

Handling

Det ser ut til å være en helt vanlig dag i oktober. Marianne Stenman har siden hun ble separert fra sin mann for et halvt år tilbake bodd i et rom med egen inngang på Kavallerigatan 27 i Stockholm. For Marianne er det ikke en vanlig dag, for når vi møter henne har hun bare seks timer igjen å leve. 
Dosent Arvid Stenman kommer for å besøke sin hustru. En stund senere påtreffes Marianne bevisstløs i sin leilighet. Sladderen i trappeoppgangen settes umiddelbart i gang. Filmen legger et puslespill med disse Mariannes siste seks timer: Hvem traff hun? Hvorfor døde hun? Hvem er det som har skrevet hatord på hennes dør?
Uracil

Uracil, (2,4-dihydroksypyrimidin),er en av de fire nitrogenbasene som bygger opp nukleinsyren RNA. De tre andre basene i RNA er adenin (A), cytosin (C) og guanin (G).I DNA er uracil erstattet av tymin (T). Uracil inngår også i viktige koenzymer.
Uracil hører, i likehet med tymin og cytosin, til gruppen pyrimidiner. Pyrimidiner er heterosykliske forbindelser der to av av karbonatomene er erstattet av nitrogenatomer. I RNA bindes uracil via to hydrogenbindinger til komplementærbasen adenin på motsatt tråd i dobbeltspiralen.
Flertallsvalg

Pluralitetsvalg

Pluralitetsvalg blir på engelsk også kalt «first-past-the-post». En slik valgordning krever simpelt flertall og innebærer at en kandidat kan vinne valget med for eksempel 35 prosent av stemmene, dersom det er minst tre kandidater og ingen av de andre kandidatene får flere stemmer. Det er altså ikke nødvendig å få flere stemmer enn de andre kandidatene til sammen, det er nok å få flere stemmer enn den nærmeste motkandidaten. Dette innebærer i praksis ofte at et land kun vil få to store partier i sin lovgivende forsamling. Årsaken til dette har blitt presentert i den såkalte Duvergers lov. 
Pluralitetsvalg skaper et «fabrikkert flertall» ved at det ledende partiet ofte vil få et absolutt flertall i parlamentet, selv om de ikke har en like stor andel av stemmene. Hensikten med dette er å sikre en effektiv regjering ved at man får flertallsregjeringer basert på ett parti. Pluralitetsvalg innebærer imidlertid samtidig at mindre partier blir underrepresentert, dersom de i det hele tatt kommer inn. Dette gjelder særlig partier med spredt støtte, som ikke klarer å vinne noen enkeltkretser. Effektive regjeringer prioriteres altså foran minoritetsrepresentasjon. Pluralitetsvalg benyttes blant annet i Storbritannia, i USA og i flere tidligere britiske kolonier.

Majoritetsvalg

Majoritetsvalg, med to valgomganger dersom nødvendig for å få absolutt flertall, brukes blant annet ved franske president- og parlamentsvalg. Dersom en kandidat får absolutt flertall (det vil si over 50 prosent av stemmene) allerede i første valgomgang, så har vedkommende vunnet valget. Dersom ikke, så holdes en ny valgomgang med de to kandidatene som fikk flest stemmer i første valgomgang.

Alternativ stemme

Alternativ stemme, eller instant-runoff voting, er en alternativ metode å sikre absolutt flertall bak seierherren. Her kan velgerne rangere kandidatene etter preferanse. Først telles velgernes førstepreferanser. Dersom ingen kandidat får minst 50 prosent, elimineres så den kandidaten som fikk færrest førstestemmer og deres andrestemmer deles ut blant de gjenværende kandidatene. Dette fortsetter til en kandidat får et absolutt flertall. Dette systemet brukes blant annet ved enkelte valg i Australia.

Blokkvalg

Blokkvalg er flertallsversjonen av pluralitetsvalg, og lar velgerne stemme på flere kandidater på en gang. En velger har like mange stemmer som antall representanter som skal velges, og kandidatene med flest stemmer velges. Blokkvalg brukes i noen franske kommuner, ved noen regionale valg i USA, samt i Kuwait, Syria og Mongolia. Dersom velgerne har færre stemmer enn antallet kandidater kalles det begrenset blokkvalg, og denne formen sikrer en viss representasjon fra minoriteten.
Blokkvalg fjerner noen av ulempene man har med pluralitetsvalg i enmannskretser. Blokkvalg gir normalt velgerne muligheter til å stemme inn kandidater fra forskjellige partier, men blokkvalg er ikke proporsjonal og kan gi uventede og ofte uønskede effekter. I Mauritius fikk opposisjonen alle setene i parlamentet etter valgene i 1982 og 1995, med en oppslutning på henholdsvis 64% og 65%.
National Cherry Blossom Festival

National Cherry Blossom Festival (Den nasjonale kirsebærtreblomstringsfestival)  er en årlig borgerlig fest i  Washington, DC som varer fra 31. mars til 15. april, til minne om den gave av 3 000 japanske kirsebærstrær som den 27. mars 1912 ble gitt til den amerikanske hovedstaden av Tokyos borgermester  Yukio Ozaki.  Borgermester Ozaki donerte trærne for å utdype det spirende vennskap mellom USA og Japan. 
Den drøyt to uker lange festival begynner med en åpningsseremoni, med en påfølgende serie med mangeartede aktiviteter og kulturelle evenemanger. Hver dag er det en sushi/sake-servering, undervisning om kirsebærstreblomster og en sykkeltur rundt the Tidal Basin. Det arrangeres også kunstutstillinger (fotografi, skulptur, animasjon), kulturelle forestillinger, rakugo, moteshow for kimono, dans, sang, kampsport og en turnering for rugby union.
Skoltegrunnskaien

Skoltegrunnskaien er en offentlig utstikkerkai beliggende mellom Festningskaien og Bontelabo i Bergen havn.

Historie

Flo og fjære i Bergen er bare pluss/minus en halv meter, men ved sterk nordavind og springflo kan sjøen gå langt høyere. I 1570 stod vannet så høyt at man ikke kunne gå på Torget. Videre oppstod stor skade på mel og malt i bodene på Stranden, og på fisken som var lagret på Bryggen. I 1589 ble det innhentet tillatelse fra kongen til å anlegge et bolverk som bølgebryter fra Nordnes til Borneskjær utenfor Tollboden, men dette ble aldri realisert. I desember 1674 var nordveststormen så sterk at skip som lå for anker, dels drev inn til Torget og dels ble slått mot bodene på Stranden, så både fartøyer og boder ble ødelagt - mens et hus i Dreggen blåste på sjøen og drev innover Vågen med folk i. Et lite fyrtårn kom opp på Nordnes i 1839. Lindesnes hadde fått landets første fyr i 1655, mens det lenge var mulig for skip som ankom Bergen i mørke, å forfeile Vågen.
Planen om en bølgebryter ble virkeliggjort i årene 1863–1868 med en 100 meter lang og syv meter bred molo med fortøyningsringer på begge sider, kalt «Moljen», avløst av Skoltegrunnskaien under første verdenskrig. På moloens østside oppførtes i 1867 et ni meter høyt fyrtårn av støpejern.
I 1909 fremla havnestyret ideen om en stor utstikker ved Festningskaien. Selv om denne Skoltegrunnsutstikkeren ikke var med i havneplanen av 1903, ble forslaget vedtatt i bystyret i 1910.
Havneingeniørvesenet begynte kaibyggearbeidet på utstikkerens ytre halvdel. Dette måtte gjøres før den gamle moloen kunne rives, for å unngå at Vågen ble liggende ubeskyttet. Til arbeidet krevdes det mye fyllmasse, skaffet til veie fra utsprengningen av tunnelen for Fløybanen. Det ble anlagt en transportviadukt for skinnegående traller til Torget. Deretter ble massene overført til lektere, og kaimurer ble bygd høye som 3-4 etasjers hus.
Skoltegrunnsutstikkeren stod ferdig i 1917; den var 335 meter lang og 40 meter bred. Hele anlegget med vareskur, kraner og kaispor stod ferdig i 1921. Byggingen av utstikkeren var en komplisert og stor arbeidsoperasjon, og den største, dyreste og mest tidkrevende i havnevesenets historie til da.
I årene 1956-1958 og i 1964 ble kaien utvidet og et nytt ekspedisjonsbygg reist. I 2005 var kaiens samlete effektive kailengde 664 meter, og den var hovedkai for passasjertrafikk i utenriksfart. Skolten er i dag avstengt område, underlagt ISPS-regelverket (International Ship and Port Facility Security Code), en internasjonal standard ment å forebygge terror og sabotasje.

Arkivet

Bergen Byarkiv oppbevarer flere arkiver som kan gi informasjon om Skoltegrunnsutstikkeren, Havnestyrets arkiv, Havnekontorets arkiv, arkivet etter Havneingeniøren og etter Bergen og Omland Havnevesen.
Arkivmaterialet kan fortelle om flere temaer vedr. Skoltegrunnskaien. Det største i omfang gjelder byggesakene i tilknytning til kaien, som søknader og saksdokumenter, beregninger, planer og utredninger, prisoverslag, anbud, leveranser, kontrakter, kart, skisser og bygningstegninger, foto m.m.
Jan-Erik Aalbu

Vålerenga Fotball

Aalbu spilte for Vålerenga i cupfinalen 1985 mot LSK, en kamp der André Krogsæter skåret fire mål mot Oslo-klubben. Lillestrøm vant 4-1. Aalbu spilte høyreback på bekostning av Bengt Eriksen. 
Han ga seg som fotballspiller i 1990, da for Bærum Sportsklubb.

Sportssjef Stabæk

Aalbu begynte som sportssjef juli 2004. Klubben rykket ned fra Tippeligaen etter sesongen 2004 og Aalbu ga seg på nyåret i 2005. Så fikk Aalbu jobb som sportssjef for golferne.

Ekspertkommentator for NRK

Aalbu begynte sommeren 2004 som sidekommentator til Arne Scheie, han skulle være med i et studio NRK hadde etablert i forbindelse med en del større hopprenn, samt bidra både på internett og radio for statskanalen.

Sportssjef Norges Golfforbund

Bråk med «Tutta»
Aalbu og Suzann «Tutta» Pettersen skapte avis-overskrifter da det ble konflikt mellom de to våren 2006. De sluttet å snakke sammen da caddien hennes begynte å jobbe for Henrik Bjørnstad like før «Tutta» startet golf-sesong på Hawaii i januar 2006. Hun hadde nemlig bedt Aalbu om å sørge for at det ikke skjedde. Konflikten ble etterhvert ryddet opp i, under et oppvaskmøte sommeren 2006.

Sportssjef Vålerenga

Etter en begredelig første halvdel av sesongen 2007 for Vålerenga der VIF bare tok 13 poeng på like mange kamper og kun skårte 9 mål (minst i Tippeligaen 2007), måtte hovedtrener Myhre 8. juli 2007 gå ut og avkrefte at det var intern konflikter innad i Vålerenga mellom han og Aalbu.

Familie

Aalbu er gift med Ellen Scheel Aalbu (spilt for Norges landslag i fotball), og de har to barn sammen: Andreas og Anniken. Jan-Erik traff Ellen i Jardar-miljøet, der han spilte fotball i sine juniordager, og har også vært fotballtreneren hennes. Andreas har spilt på aldersbestemte lag i Bærum Sporsklubb og ble i 2009 tatt opp på A-laget. Han scoret 2 mål på sine opptredener i debutsesongen og ble i 2010 lagets toppscorer med 11 mål.
Rammstein

Historie

Gitaristen Richard Z. Kruspe, bassisten Oliver Riedel og perkusjonisten Christoph «Doom» Schneider delte en visjon om å lage en ny type industriell musikk blandet med gitarer og keyboard. De tre musikerne dannet en gruppe, og i denne ble senere opptatt vokalisten Till Lindemann, rytmegitaristen og sangeren Paul Landers og keyboard-musikeren Christian «Flake» Lorenz.  
Samtlige av bandets medlemmer ble født i det tidligere DDR.

Navnet

Paul Landers, Christoph Schneider og Flake Lorenz var opphavsmenn til gruppens navn. Navnet er avledet av Ramsteinulykken som skjedde 28. august 1988 på den amerikanske flybasen Ramstein Air Base. Bandet kalte seg kort tid etter grunnleggelsen for Rammstein-Flugschau (Rammstein Flyoppvisning). Skrivemåten med to m-er som er en mer enn i flyplassens navn, var resultatet av en feilskrift. Siden har bandet prøvd å endre navn, men uten å lykkes.
Rally EP

Rally EP er en musikk-EP med Hobbits, utgitt i 1999.
Taktart

Takt (fra gresk tatto eller tasso = «stille opp», «ordne på geledd») eller taktart er i musikken en rytmisk inndeling av betonte og ubetonte slag. Ordet takt beskriver egentlig selve inndelingen, men brukes også som benevnelse på hvor mange slag som inngår i takten («dette stykket går i firetakt»). Taktarten angis med en taktartsangivelse som viser antallet slag per takt samt den rytmeverdien som utgjør slaget. For å lette notelesingen, avgrenses taktene med loddrette taktstreker. Alle takter i samme taktart inneholder til sammen like mye i verdi.
Takt er ikke det samme som rytme, men en måte å beskrive enkelte typer rytme på.
I Really Love You

«I Really Love You» er en amerikansk sang med melodi og tekst av Leroy Swearingen. Den ble opprinnelig spilt inn på plate av hans band The Stereos i 1961.
Senere ble sangen spilt inn som coverversjon av forhenværende Beatle George Harrison. Den ble utgitt på hans studioalbum Gone Troppo (Dark Horse Records 1982). Produsenter var George Harrison, Ray Cooper samt Phil McDonald.
Den ble også utgitt på single utleukkende i USA, men lyktes ikke å komme på singlelisten.

Norsk versjon

Eldar Vågan har skrevet en norsk tekst. På norsk bærer den tittelen «Oddvar Brå».

Listeplasseringer

The Stereos' versjon lå på en femtendeplass på Billboard Hot R&B Sides-listen i 1961 og på en 29.-plass på Billboard Hot 100-listen samme år.
Aftenrøde (skuespill)

Aftenrøde, Slutningsspil er et drama av forfatteren Knut Hamsun. Det ble utgitt i 1898 av Gyldendalskes boghandels forlag.
Aftenrøde er siste del i dramatisk trilogi om filosofen Ivar Kareno, inspirert av Nietzsches tanker. Første og annen del er Ved Rigets Port og Livets Spil. Trilogien var åpningsforestilling da Oslo Nye Teater åpnet 26. februar 1929.
Volleyball under Middelhavslekene 1967

Volleyball under Middelhavslekene 1967. Volleyball var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var tredje gangen som volleyball var med på programmet under Middelhavslekene. Det var kun en volleyballturnering for menn.
Bil (tidsskrift)

Bil er et norsk magasin som dekker stoffområdene Bil, båt. Utgiver er BIL. Bil kommer med 10 utgaver i året.
Løgumkloster kirke

Kirkebygningen

Oppføringen av klosteret i røde munkesten må være påbegynt i begynnelsen av 1200-tallet. Av disse bygningene er i dag kirken samt østfløyen bevart. Byggingen skjedde imidlertid i flere etapper og ble avsluttet av først et par årtier inne i 1300-tallet. Derfor er kirken stilmessig også en blanding, da moten i løpet av byggeperioden skiftet fra den rundbuede romanske stilen til den spissbuede gotikken. Sokkelen er av kampesten, men ellers er bygningen reist i rød munkesten. 
Munkene benyttet lokale byggematerialer da de førte opp kirken; munkestenene har blitt fremstilt av leire fra Løgumbjerge, sokkelen av kampesten fra jordene i området og kalken er brent av muslingskall fra Vadehavet.
Kirkebygningens utforming følger de forskrifter som var fastlagt innenfor Cistercienserordenen; bygningen er korsformet med et østvendt kor og to sidekapeller, to korsarmer mot henholdsvis nord og syd og endelig det treskipete kirkerommet mot vest. Vinduene avslører den lange byggeperioden. På gavlene mot øst og nord ses rundbuede vinduer fra den tidlige romanske tid, mens syd- og vestsiden har spissbuede vinduer fra den senere gotiske tid.

«Slottet»

Det såkalte slottet ligger vest for kirken og er bygget sammen med denne. Det ble oppført etter reformasjonen og i 1585 ble det gjort om til jaktslott av 
hertug Adolf av Gottorp. Salmedikteren H.A. Brorson bodde her fra 1717 til 1721. Bygningen ble overtatt av kirkeministeriet i 1973 og benyttes som prestehøyskole.
Gustav von Rauch

Bakgrunn

Rauchs far var ingeniørkaptein i Braunschweigs ingeniørkorps, og sønnen gikk i farens fotspor da han i 1788 begynte på et ingeniørakademi i Potsdam hvor faren på dette tidspunktet var lærer. 6. april 1790 ble Rauch beskikket til løytnant og høsten 1796 ble han utstasjonert i Schlesien i beredskap i tilfelle det brøt ut krig i tilknytning til Polens tredje deling.

Generalstaben

Han tjenestegjorde deretter som adjutant for den innflytelsesrike generalkvartermester og sjef for ingeniørkorpset, generalløytnant Levin von Geusau i Berlin, og hans karriere fikk med dette en annen retning. 14. januar 1802 ble han som kvartermester-løytnant tjenestegjørende ved den nyopprettede prøyssiske generalstaben, hvor han fra 12. desember 1803 var hauptmann og fra 1805 generaladjutant for kong Fredrik Vilhelm III av Preussen. Ved generalstaben ble han 22. oktober 1805 major og ble ansvarlig for mobiliseringen som gikk ut i 1805.
Under krigen mot Napoleon hadde han feltkommando, og etter freden i Tilsit gikk han tilbake til stabstjeneste. Blant annet deltok han i Gerhard von Scharnhorst arbeid med en hærreform.

Generalstabssjef

14. august 1812 ble han utnevnt til oberst, og uvanlig for den tid, ble han fra 1. mars 1813 satt som sjef for generalstaben. Han hadde han en vanskelig oppgave, blant annet å skulle håndtere general Ludwig Yorck von Wartenburg da de hadde et svært ulike syn på en rekke områder. Etter våpenstillstanden overtok Scharnhorst som sjef for genralstaben, men da Scharnhorst døde samme år, overtok Rauch etter Scharnhorst som sjef for ingeniørkorpset, men August von Gneisenau ble ny generalstabssjef.

Krigsminister

Rauch var på dette tidspunktet en anerkjent og etterspurt fagmann, også keiser Aleksander I av Russland anmodet om hans tjenester, da Rauch i 1822 besiktiget de russiske festningene, og etterfølgeren Nikolaj I inviterte ham til sin kroning som polsk konge i 1825 og russisk keiser i 1829. Etter at Rauch 30. mars 1829 var utnevnt til General der Infanterie, ble han 21. november 1831 medlem av den prøyssiske kongens statsråd og ble 18. januar 1833 tildelt Den sorte ørns orden. Etter general Witzlebens helseproblemer ved inngangen til 1837, ble Rauch fra 30. juni utnevnt til ny prøyssisk krigsminister.
Han ble imidlertid ikke sittende så lenge i denne stillingen, da Rauch fra slutten av 1838 også fikk helseproblemer og fra februar 1841 søkte han avskjed og døde kort tid etter. Han ble gravlagt i en «æresgrav» på Invalidenfriedhof i Berlin.
Hamar kommunestyre 2015–2019

Hamar kommunestyre 2015-2019 ble valgt 14. september 2015.
McLinbreen

McLinbreen er en isbre i Antarktis. Den flyter nord for McKenzie Nunatak og ut i Gravesonbreen i Bowers Mountains. Isbreen deler skar med Carryerbreen i vest og får delvis istilførsel fra Edlin Neve.
Breen ble navngitt av geologi-gruppen fra New Zealand Geological Survey Antarctic Expedition (NZGSAE) 1967–68 etter kapteinløytnant Robert D. McLin i U.S. Navy som var pilot på Hercules LC-130-flyet i Antarktis det året.